Kinders geniet aktiwiteite | Netwerk24
Kinders geniet aktiwiteite
Meer as 50 kinders van die plase Middelvlei, Fransmanskraal, Goede Hoop sowel as Eersterivier en Stellen­bosch se jeuguitreik het Donderdag 4 Oktober hope pret gehad met ’n vakansieprogram wat op Middelvlei aangebied is.
Die kinders het onder andere koeke versier en voëlverskrikkers gemaak.
Delilla Cupido, ’n gemeenskapswerker, sê dit is die vierde jaar wat hulle die program aanbied om die kinders gedurende die vakansies besig te hou. “Die kinders geniet dit verskriklik. Mense moet onthou daar gebeur nog baie goeie goed op die plase.”
Beamptes van die Wes-Kaapse departement van maatskaplike ontwikkeling en Stellenbosch-munisipaliteit het ook gehelp om die dag moontlik te maak.